อภิธานศัพท์การเมืองไทย

ต่อไปนี้เป็นอภิธานศัพท์การเมืองไทย

**รายชื่อ**
 คืนหมาหอน, คืนสุดท้ายก่อนวันเลือกตั้ง มีความสำคัญในแง่ว่าเป็นคืนที่จะมีการทุจริตการเลือกตั้งสูงมาก โดยเฉพาะการตระเวนตามบ้านเรือนทุกหลังคาเรือนเพื่อซื้อเสียงครั้งสุดท้าย นอกจากนี้ การแจกเงินซื้อเสียงที่จะมีอิทธิพลต่อผู้ไปลงคะแนนนั้น หากทำในวันใกล้เลือกตั้งมากที่สุดก็อาจช่วยให้เป็นที่จดจำได้ง่ายด้วย เนื่องจากปฏิบัติการดังกล่าวกระทำในเวลากลางคืนด้วยลักษณะหลบ ๆ ซ่อน ๆ และมีพิรุธ สุนัขเฝ้าบ้านจึงพากันเห่าหอนเกรียวกราว ราชบัณฑิตยสถานลงคำนี้ไว้ใน พจนานุกรมคำใหม่- งูเห่า, นักการเมืองที่ออกเสียงสวนมติพรรค มักเกิดจากได้รับประโยชน์ตอบแทนจากพรรคอื่น- นักรบไซเบอร์, ภาษาปากที่หมายถึงผู้ปฏิบัติการต่อสู้เชิงข้อมูลข่าวสารในสงครามไซเบอร์ ด้วยเทคโนโลยีการสื่อสารต่าง ๆ ปรากฏใช้ครั้งแรกเมื่อปี ในช่วงวิกฤตการณ์การเมืองไทย เช่น ในช่วงที่มีการชุมนุมของกลุ่มคนเสื้อแดง มีกลุ่มคนเผยแพร่ข้อมูลในช่องทางต่าง ๆ เพื่อถ่ายทอดสดการชุมนุม และบ่อยครั้งที่แกนนำผู้ชุมนุมนำคลิปวิดีโอจากอินเทอร์เน็ตไปเผยแพร่ต่อบนเวทีปราศรัย ด้านรัฐบาลก็ได้มีการนำคลิปวิดีโอจากอินเทอร์เน็ตในการชี้แจงเช่นเดียวกัน- นายกฯ คนนอก, การเสนอชื่อบุคคลเป็นนายกรัฐมนตรีนอกเหนือจากวิธีการที่รัฐธรรมนูญกำหนดไว้ตามปกติ ซึ่งมีการเสนอว่ากระทำได้โดยการถวายฎีกาต่อพระมหากษัตริย์- นางแบก/นายแบก, คำใช้เรียกผู้สนับสนุนพรรคเพื่อไทยที่มีความเห็นดีเห็นชอบกับพรรคในทุกเรื่อง- มารยาททางการเมือง, แนวทางปฏิบัติแบบไม่เป็นลายลักษณ์อักษรซึ่งนักการเมืองมักใช้อ้างว่ายึดถือปฏิบัติกันมาในแวดวงการเมืองไทย - มุ้ง, ฝักฝ่ายในพรรคการเมือง ซึ่งมักมีนักการเมืองผู้ใหญ่เป็นหัวหน้าคอยต่อรองผลประโยชน์ให้สมาชิก- ระบอบทักษิณ, คำที่นักวิจารณ์ทักษิณ ชินวัตร อดีตนายกรัฐมนตรี ใช้เพื่อวิจารณ์นโยบายของรัฐบาลในสมัยนั้น- ล้มเจ้า, คำกล่าวหาว่าบุคคลมีความคิดต้องการเปลี่ยนแปลงระบอบการปกครองปัจจุบันไปเป็นระบอบอื่น- แลนด์สไลด์, การชนะการเลือกตั้งแบบถล่มทลาย มักหมายถึงชนะแบบเสียงเกินกึ่งหนึ่งของที่นั่งในสภาซึ่งทำให้สามารถจัดตั้งรัฐบาลพรรคเดียวได้- บ้านใหญ่, ตระกูลทรงอิทธิพลทางการเมืองในท้องถิ่น- ใบดำ, ศาลสั่งเพิกถอนสิทธิเลือกตั้งของบุคคลตลอดชีวิต- ใบแดง, คณะกรรมการการเลือกตั้งสั่งเพิกถอนสิทธิเลือกตั้งของบุคคลที่ถูกกล่าวหาว่ากระทำผิดกฎหมายเลือกตั้ง- ใบส้ม, คณะกรรมการการเลือกตั้งสั่งระงับสิทธิสมัครรับเลือกตั้งเป็นเวลา 1 ปี ถ้าบุคคลนั้นได้รับเลือกตั้งให้จัดการเลือกตั้งใหม่- ใบเหลือง, คณะกรรมการการเลือกตั้งสั่งจัดการเลือกตั้งใหม่ในเขตนั้น- ประชาธิปไตยครึ่งใบ, รูปแบบการปกครองที่มีสมาชิกสภาผู้แทนราษฎรมาจากการเลือกตั้ง แต่สมาชิกวุฒิสภามาจากการแต่งตั้ง เริ่มปรากฏในยุครัฐธรรมนูญปี 2520- ประชาธิปไตยเต็มใบ, รูปแบบการปกครองที่มีสมาชิกสภาผู้แทนราษฎรและสมาชิกวุฒิสภามาจากการเลือกตั้งทั้งคู่- ประชาธิปไตยอันมีพระมหากษัตริย์ทรงเป็นประมุข, คำเรียกระบอบการปกครองของไทยในรัฐธรรมนูญแห่งราชอาณาจักรไทย- 3 ทรราช, ผู้มีอำนาจในประเทศไทยช่วงก่อนเหตุการณ์ 14 ตุลา 2516 ได้แก่ จอมพลถนอม กิตติขจร จอมพลประภาส จารุเสถียร และพันเอกณรงค์ กิตติขจร (บุตรชายของจอมพลถนอมและเป็นบุตรเขยของจอมพลประภาส) การปกครองสมัยนั้นเป็นยุคระบอบเผด็จการทหารและมีการวางทายาททางการเมืองกันอย่างชัดเจน- สลิ่ม, กลุ่มผู้มีแนวคิดอนุรักษนิยมในการเมืองไทย ซึ่งหมายถึงกลุ่มนิยมเจ้าและนิยมทหาร ในตอนแรกมาจากกลุ่มเสื้อหลากสี คำที่ความหมายคล้ายกัน เช่น กะทิ ขนมหวาน- สนามเล็ก, การเลือกตั้งระดับท้องถิ่น- สนามใหญ่, การเลือกตั้งระดับชาติ- ส.ส.นกแล, สมาชิกสภาผู้แทนราษฎรที่ได้รับเลือกตั้งครั้งแรก โดยอาศัยกระแสสังคมของนักการเมืองคนอื่นในขณะนั้น- สอบตก, ไม่ได้รับเลือกตั้ง- เสื้อเหลือง, สมาชิกหรือผู้สนับสนุนพันธมิตรประชาชนเพื่อประชาธิปไตย- เสื้อแดง, สมาชิกหรือผู้สนับสนุนแนวร่วมประชาธิปไตยต่อต้านเผด็จการแห่งชาติ- เสื้อหลากสี, สมาชิกหรือผู้สนับสนุนกลุ่มประชาชนเพื่อพิทักษ์ชาติ ศาสน์ กษัตริย์
*ส้ม, สมาชิกหรือผู้สนับสนุนพรรคอนาคตใหม่ พรรคก้าวไกลและปัจจุบันคือพรรคประชาชน
*แมลงสาบ, สมาชิกหรือผู้สนับสนุนพรรคประชาธิปัตย์- สามกีบ/สามนิ้ว เป็นคำเรียกของกลุ่มฝ่ายขวาหรือกลุ่มผู้สนับสนุนรัฐบาลที่หมายถึงผู้แสดงออกทางการเมืองหรือเรียกร้องประชาธิปไตยหรือฝ่ายซ้าย- อิกนอร์, คนที่เพิกเฉยทางการเมืองหรือคนที่แสดงออกเช่นนั้น- อำมาตย์, กลุ่มอภิชนในการเมืองไทย ซึ่งมีการตีความว่าหมายถึงองคมนตรี นักธุรกิจใหญ่ นายทหารใหญ่ ซึ่งถูกกล่าวหาว่าคอยบงการการเมืองไทยอยู่- ไอโอ, ผู้ปฏิบัติการสงครามข่าวสารของกองทัพ ในระยะหลังใช้เรียกผู้ปฏิบัติการสงครามข่าวสารในพรรคการเมืองต่าง ๆ ด้วย

**ดูเพิ่ม**
 รายชื่อกลุ่มแยกในกองทัพไทย

**อ้างอิง ==